Усэ.
Си адыгэбзэу, си псэм и псэ!
Уэрыншэм мэхъур гъащ1эр гъыбзэ.
Шхын сшхыри мэхъур сф1эмы1эф1,
Зэхэзмыхыжым уи бзэ 1эф1.
Псы1эф1 сызэфэр мэхъур 1ей.
Дуней дахащэр сф1охъу нэщхъей.
Удз къэгъэгъахэри сф1огъужыр,
Си бзэм и макъ зэхэзмыхыжмэ.
Уафэгум ису къаплъэ дыгъэм
Къысф1ощ1ыр и фэр зэщ1эк1а.
Си адагэбзэм щ1эмыдэ1умэ,
Махуэм къылъысу зэ ф1эк1а.
Си адыгэбзэу, си псэм и псэ!
Си бзэ дахэу псэм и нэху.
Сыхуейщ уеф1ак1уэу упсэуну,
Ди щ1ыгушхуэр к1эрэхъуэху!

Соблыр Ренатэ

#усэхэр_АХЧ